Þórólfur Guðnason sóttvarnalæknir segir að takist að ljúka bólusetningu 190 þúsund manns fyrir lok júní, eins og heilbrigðisráðherra kynnti í gær að væri stefnan, sé staðan orðin nokkuð góð.
Það er ánægjulegt og ég vona að það standist. það er í takt við það sem maður bjóst við og var búinn ða heyra að framleiðslugeta bóluefnaframleiðanda muni aukast. hvað þýðir það að verði búið að bólusetja marga forgangshópa í lok júní? ég hef ekki geta hleypt mér svo langt að geta sagt það. ég hef reynt að halda mig við dreifingaráætlun sem við fáum frá fyrirtækjunum sem við erum bara með út marsmánuð. Þá verðum við búin að bólusetja um 45 þúsund út mars allavega.
Alls á að bjóða rúmlega 280 þúsund manns bólusetningu hér á landi, eða öllum sem eru 16 ára og eldri. Þórólfur vill heldur ekki fullyrða um það hvort að áætlanir um að bólusetja 190 þúsund manns þýði hjarðónæmi í lok júní.
þetta eru bollaleggingar sem er erfitt að negla niður. Ef við náum 190 þúsund manns í lok júní eins og talað hefur verið um erum við komin á ansi góðan stað. Og sumarið verði nokkuð eðlilegt? ég þori ekki heldur að segja um það. þó við verðum buin að bólusetja 190 þúsund manns þá er ennþá töluverður fjöldi sem er óbólusettur. við gætum þannig fengi smit. það er ekki rétt að ætlast til þess að veiran verði algjörlega horfin og við þurkum hana algjörlega út með því en við verðum búin að vernda okkar viðkvæmustu hópa og losna þannig við alvarlegustu sýkingarnar.
Ekkert smit greindist innanlands í gær, fjórða daginn í röð. Rúmlega 880 sýni voru tekin. Aðeins einn hefur greinst utan sóttkvíar í tæpan mánuð. Bólusetningu er lokið hjá hátt í sex þúsund manns, það eru jafn margir og er áætlað að bólusetja í þessari viku.
Ekkert smit greindist innanlands í gær, fjórða daginn í röð. Sóttvarnalæknir segir að staðan hérlendis verði orðin nokkuð góð náist að bólusetja 190 þúsund manns fyrir lok júní.